ОТЧЕТ ЗА КОНТРОЛНАТА ДЕЙНОСТ НА РИОСВ – Монтана
за периода 01.09 ÷ 30.09.2016 г.

1. Кратка обобщена информация за осъществената контролна дейност за периода и резултати от извършената контролна дейност:

През месец септември 2016 г. от експертите на РИОСВ - Монтана са извършени  98 бр. проверки на 97 бр. обекта.
През отчетния период са  дадени 7 бр. предписания за отстраняване на констатирани нарушения и предприемане на мерки.
За констатирани административни нарушения на Закона за опазване на околната среда (ЗООС) и специалните закони в областта на опазването на околната среда са съставени 4 броя акта.
Издадени са 2 бр. наказателни постановления на обща стойност 7 000 лв. 
 Със заповеди на директора на РИОСВ – Монтана са отменени  две санкции.
 Постъпилите суми от глоби са 300 лв., а от текущи санкции по чл. 69 от ЗООС са 919,02 лв.
 За периода са постъпили 6 броя жалби и сигнали, по които са предприети действия.

2. Акценти от извършената месечна контролна и административно наказателна дейност:

Основните акценти в контролната дейност на РИОСВ - Монтана през септември са:
· Контрол по спазване изискванията на ЗУО;
· Проверка по спазване на режима на защитени територии, защитени зони от екологичната мрежа „Натура 2000“, опазване на вековни дървета;
· Комплексен контрол на обекти във връзка с изпълнение на годишния план за контролната дейност;
· Контрол по спазване изискванията на ЗЧАВ;

Засилен превантивен контрол 
През отчетния период са изготвени 33 броя писма за ИП/ПП, неподлежащи на процедура по реда на глава шеста от ЗООС. На 7 бр. възложители е указано, че ИП подлежи на преценяване на необходимостта от извършване на ОВОС. Издадени са 2 броя решения за преценяване необходимостта от извършване на ОВОС, 1 брой решение за преценка на необходимостта от екологична оценка. На 1 бр. възложител е указано, че П/П подлежи на преценяване на необходимостта от извършване на ЕО. Издадени са 3 броя решения за прекратяване на процедури по Екологична оценка и ОВОС.
През месец септември са разгледани 100 броя горскостопански програми и план-извлечения, за които са изготвени и съответните съгласувателни писма. Процедирани са  13 броя становища на ИП по чл. 2, ал. 2 от Наредбата за оценка на съвместимост.
	
Текущ контрол
През месец септември са извършени 2 броя  комплексни проверки с цел провеждането на планов текущ контрол, по компоненти и фактори на околната среда, за изпълнение изискванията на ЗООС и специалните закони на:  "Кнауф България" ЕООД, гр. София - завод за гипсфазерни плоскости в гр. Видин и площадка за третиране на отпадъци с оператор „Вида ойл“ОД в гр. Видин. Не са установени несъответствия с изискванията на нормативната уредба по опазване на околната среда.

Компонент „Води” 
	През месец септември в изпълнение на заповедта на министъра на околната среда и водите  са извършени съвместни проверки с БДДР-Плевен  - седем броя на водноелектрическите централи (ВЕЦ), намиращи се в териториалния обхват на РИОСВ – Монтана за спазване на условията на издадените разрешителни за водовземане и разпоредбите на екологичното законодателство. В изпълнение на заповедта са съставяни отделни констативни протоколи от РИОСВ- Монтана, които впоследствие се предоставят на БДДР- Плевен.
	  
Компонент „Въздух”   
	През отчетния период са извършени дванадесет проверки по компонент „въздух“ .
             През месец септември  са извършени две проверки и измерване на еквивалентните нива на шум в: "Олимекс" ООД, гр. Видин - маслодобивна фабрика и  „Мрамор Беркстон“ АД, гр. Берковица – обект за обработка на мрамор.
             През месец септември е съставен един акт на управителят на „Фобос“ ЕООД, гр. Монтана, оператор на  Цех за изпичане и пакетиране на кафе, за неизпълнение на предписание в указания срок. 

„Управление на отпадъците и опазване на почвите”
През м. септември от направлението са извършени 34 броя проверки на 34 обекта – 26 броя планови и 8 броя извънредни.
При извършените планови проверки нарушения изискванията на ЗУО не са констатирани.
Извънредните проверки са както следва: 7 броя по полицейско разпореждане с органи на ОД на МВР в гр. Видин и ОД на МВР – гр. Монтана на автосервизи; една проверка по сигнал за замърсяване на терен със смесени битови и строителни отпадъци.
През отчетния период от експертите в направлението са извършени 10 броя проверки по закриване на стари сметища в населените места на община Видин. Установено е, че на сметищата в населените места е положен рекултивиращ слой и са поставени забранителни табели.
При осъществения контрол през м. септември са дадени 4 броя предписания, които са изпълнени в срок. 

„Опасни химични вещества“
През месец септември са извършени 4 броя извънредни проверки  по писмо на МОСВ – контрол за въвеждане на ограничения за азооцветители и азобагрила – участие н IV хармонизиран европейски проект /REF-4/.
Извършена е проверка на Цех за производство на дървени въглища в гр. Видин  по заповед на директора на РИОСВ – Монтана, съвместно с ОД на МВР-Видин, ДИТ-Видин и Общинска администрация – Видин.
Във връзка с писмо на ОД на МВР-Видин и по графика към него е взето участие в извършена проверка на „Гипс“ АД, с. Кошава. 
 
„Биоразнообразие и защитени територии”
	През отчетния период за извършени три проверки на защитените територии  - Природна забележителност „Петров церак“, Защитена местност „Шабовица“, Резерват „Горната кория“. При проверките не са констатирани нарушения спрямо заповедите за обявяване и Закона за защитените територии.
            През месец септември са извършени 4 броя проверки  по Закона за биологичното разнообразие, 11 броя проверки по Закона за лечебните растения. Проверена е ТП на ДГС – Видин и ТП на ДГС  - Говежда, по отношение прилагане на изискванията на Закона за лечебните растения в плановите документи. 
              През месец септември е съставен един акт на отговорник на БЗП за изкупуване на плод шипка без разрешително.
     
Превантивна дейност „ЕО и ОВОС“
През месец септември са извършени 4 бр. проверки относно статуса на правно действие на решения за преценяване на необходимостта от ОВОС и решения за преценяване на необходимостта от ЕО.

3. Кратък анализ на постигнатите резултати в областта на опазване на околната среда от осъществената контролна дейност:
Проверените защитени територии се стопанисват, съгласно ЗЗТ и заповедите за обявяване, като не са констатирани нарушения, причинени от от антропогенен характер. Дейностите, извършвани в защитените територии не са в противоречие на действащото природозащитно законодателство.
В процедура е обявяването на вековното дърво /полски ясен/, намиращо се в двора на бившото ОУ „Отец Пайсий“ с. Дреновец, общ. Ружинци, обл. Видин. Дървото е с мощна и красива корона над 200 г., обиколка на ствола 5,4 м и отговаря на критериите да бъде защитено по смисъла на ЗБР. Преписката е изпратена до дирекция НСЗП в МОСВ.
През месец септември РИОСВ – Монтана изпрати два броя защитени птици от вида обикновен мишелов в Спасителния център в Стара Загора.

4. Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност:
            Своевременно информиране на заинтересованите страни, обществеността и медиите за актуални екологични кампании, и предприетите от инспекцията действия по постъпилите сигнали. 
            Европейската седмица на мобилността и Деня без автомобили    - 22 септември бе отбелязан от учениците от екоклуб към ПМГ „Свети Климент Охридски“ в гр. Монтана с презентация посветена на Деня без автомобили и изработване на постери. В община Лом се проведе състезание по атрактивно и майсторско управление на велосипеди. 
